Sendika, komel û partîyanê sîyasîyan plan kerdêne ke Roşanê Karker û Kedkaran ê 1’ê Gulane Parkê Mûsa Anterî de pîroz bikerê. Labelê Walîtîya Wanî, pîrozkerdişo ke amebi plankerdene do roja Çarşemeyî bêro viraştene qedexe kerd.
Walîtîye tayê zî aver şîye û vat ke mabênê tarîxanê 29 Nîsane – 8 Gulane de ke 10 rojî gêno xo mîyan, zereyê sînoranê şaristanî de rayraşîyayîş, kombîyayîş, eşkerayîya çapemenîye, çalakîya roniştişî, akerdişê standî û çalakîyê winayênî zî tede her tewir çalakî û aktîvîteyî qedexe yê.
Eşkerayîye de ame îdîakerdene beno ke çalakîyê ke zirar bidê “aşitîya cimatkîye” bibê.
